CELEX: 62018TN0617
Language: mt
Date: 2018-10-12 00:00:00
Title: Kawża T-617/18: Rikors ippreżentat fit-12 ta’ Ottubru 2018 – ZH vs ECHA

3.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 436/63
            
         
      Rikors ippreżentat fit-12 ta’ Ottubru 2018 – ZH vs ECHA
      (Kawża T-617/18)
      (2018/C 436/87)
      Lingwa tal-kawża: l-Ingliż
      
         Partijiet
      
      
         Rikorrent: ZH (rappreżentanti: L. Levi u N. Flandin, avukati)
      
         Konvenuta: L-Aġenzija Ewropea għas-Sustanzi Kimiċi (ECHA)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla r-rapport ta’ evalwazzjoni tal-2016 tar-rikorrent;
               
            
                  —
               
               
                  tannula wkoll, sa fejn huwa neċessarju, id-deċiżjoni tal-ECHA tat-2 ta’ Lulju 2018 innotifikata lir-rikorrent fit-3 ta’ Lulju 2018, li tiċħad l-ilment tar-rikorrent kontra r-rapport ta’ evalwazzjoni tal-2016;
               
            
                  —
               
               
                  tordna li r-rikorrent jingħata kumpens għad-danni morali sostnuti mir-rikorrent;
               
            
                  —
               
               
                  tikkundanna lir-rikorrenti għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq ksur tal-Artikolu 2.2 tad-Deċiżjoni tal-ECHA tat-18 ta’ Ġunju 2015 li tistabbilixxi d-dispożizzjonijiet ġenerali għall-implementazzjoni tal-Artikolu 15(2) tal-Kundizzjonijiet tal-impjieg applikabbli għall-aġenti l-oħra tal-Unjoni Ewropea u li timplementa l-ewwel paragrafu tal-Artikolu 44 tar-Regolamenti tal-Persunal tal-Unjoni Ewropea.
               
            
                  2.
               
               
                  It-tieni motiv ibbażat fuq ksur tar-regoli proċedurali għat-twettiq tar-rapport ta’ evalwazzjoni kif stabbiliti permezz ta’ deċiżjoni tal-ECHA u b’mod partikolari mill-Artikolu 7, kif ukoll ksur tal-Artikolu 43 tar-Regolamenti tal-Persunal, applikabbli b’analoġija għall-aġenti temporanji abbażi tal-Artikolu 15 tal-Kundizzjonijiet tal-impjieg.
               
            
                  3.
               
               
                  It-tielet motiv ibbażat fuq żbalji ta’ evalwazzjoni manifesti mill-evalwatur, fir-rigward tal-kritika negattiva fuq l-applikant.
               
            
                  4.
               
               
                  Ir-raba’ motiv ibbażat fuq ksur tal-obbligu li jingħataw raġunijiet.